Valke trek 'permit-smous' vas | Maroela Media
Valke trek 'permit-smous' vas
Die Valke het Dinsdag 'n verdagte in Centurion in hegtenis geneem wat na bewering bedrieglike permitte aan eienaars van informele ondernemings verkoop het te midde van die algehele landwye afsondering.
Kapt. Ndivhuwo Mulamu, woordvoerder van die Valke, sê in 'n verklaring 'n 22-jarige verdagte van Olievenhoutbosch het na bewering permitte aan eienaars van ondernemings verkoop wat nie noodsaaklike dienste gedurende die afsondering lewer nie.
Volgens Mulamu is die Valke van die beweerde bedrywighede in kennis gestel waarna beamptes met die verdagte in verbinding was onder die voorwendsel dat hulle 'n permit wou aanskaf.
Die beamptes het R300 aan die verdagte oorhandig waarna die verdagte in hegtenis geneem is toe hy die permit aan hulle wou oorhandig in ruil vir die betaling.
Die man sal na verwagting Woensdag in die Pretoriase landdroshof verskyn.
Voorstelle om skoolplundery hok te slaan
ek dink daar is baie wat so permitte uitreik en ekstra geld maak…. is daar regeringswerkers wat die dokumente verskaf vir ekstra geld….. ons weet mos rybewyse word so gekoop…deur iemand